Foc, festa i un xou d'acrobàcia per encetar les Festes Majors d'Alaquàs 2019
31/08/2019

# Foc, festa i un xou d'acrobàcia per encetar les Festes Majors d'Alaquàs 2019

*   31/08/2019
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=17541

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17541%2F0&title=Ajuntament%20d%27Alaqu%C3%A0s.%20Premsa.Foc%2C%20festa%20i%20un%20xou%20d%27acrob%C3%A0cia%20per%20encetar%20les%20Festes%20Majors%20d%27Alaqu%C3%A0s%202019)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17541/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17541/31082019img_3301_Form_4.jpg)](https://www.alaquas.org/ficheros/documentos/2019/2/17541/31082019img_3301_Form_10.jpg "<a href='https://www.alaquas.org/ficheros/documentos/2019/2/17541/31082019img_3301_Form_10.jpg' target=_blank><i class='fa fa-external-link' aria-hidden='true'></i>.Foc, festa i un xou d'acrobàcia per encetar les Festes Majors d'Alaquàs 2019</a>")

Els col·lectius festers han sigut els protagonistes d'un multitudinari Pregó que dóna el tret d'eixida a les festes del municipi

Alaquàs ha donat per inaugurades les seues Festes Majors 2019 i ho ha fet sorprenent al públic amb un espectacle acrobàtic protagonitzat per la companyia Air Show i per cadascun dels col·lectius festers, que han convidat a tota la ciutadania a eixir al carrer i viure la festa.

L'acte ha estat precedit per la màgia del foc i les llums del Correfoc protagonitzat per la recentment creada Colla de Dimonis d'Alaquàs. Al ritme del foc i la música han sorprés el públic assistent amb un final espectacular de color que ha donat pas a un espectacle acrobàtic i la projecció d'un vídeo sobre la façana de l'Ajuntament on es recopilava tota la programació festiva.

L'Alcalde d'Alaquàs Toni Saura i la regidora de festes Sandra Conde, primer acompanyats per les Falleres Majors d'Alaquàs 2018 i després per col·lectius festers, han donat la benvinguda a les festes. El pregó, que ha sigut retransmés en directe i simultàneament amb la tradució a la llengua de signes, finalitzava amb els llançament dels focs d’artifici. Seguidament, i per recarregar forces, les Clavariesses dels Dolors 2019 procedien al repartiment de llima granissada per a tots i totes les assistents. 

A partir d'aquesta nit, es dóna inici a uns dies intensos i replets d'activitats que tant s'han fet esperar durant l'any. 

La jornada ha estat carregada d'actes. A les 18 hores tenia lloc a la sala de assajos de la UMA, el procés de preselecció tècnica dels xiquets i xiquetes que seran finalistes per a la Prova de Veu del Cant de la Carxofa. A més, a les 19 hores es donava per inaugurada la primera de les tres jornades del Mercat Medieval situat com és tradició a la plaça de la Constitució i voltants. 

Dins de la programació festera, la cultura sempre té un lloc destacat en les Festes Majors d'Alaquàs. A les 19 hores s'inaugurava l'exposició "Harmonies pictòriques de l'Orquestra de València, pintura de Jesús Romero Redondo amb aforismes de Roger Swanzy”, i a les 19.30 hores s’inaugurava l'exposició "Matèria, Cos i Art Brut en l'obra de Peiró Coronado 1950-1980". Mostres ubicades a les sales La Torre i La Nova, respectivament.

També al Castell ha tingut lloc la Presentació de Capitans i Capitanies 2019 de la mà de l'Associació de Moros i Cristians Perolers. Seguidament, a les 20.30 hores s'ha inaugurat la Setmana Cultural Andalusa amb un vi d'honor oferit en la seua seu.

La nit finalitzava amb la celebració de la 6a Edició del Festival Remember We Love 90s. Amb els DJ’s Carlos Barberán, Rafa Gemelo, Alexxdj i Kike Jaén.

A partir d'aquesta nit s'iniciarà una successió de jornades festives amb una variada programació entre les quals destacaran el XLVé Concurs de Paelles organitzat per la Junta Central de Penyes el dissabte 31 d'agost, el mateix dia la presentació de la XXXIXa edició de Quaderns d’Investigació d’Alaquàs, també el Festival Rock d'Alaquàs (FRA), la Cavalcada del diumenge 1 de setembre, com també el lliurament de premis de la XXIX edició del Certamen de poemes Mare de Déu de l’Olivar, els diferents actes pirotècnics, els espectacles musicals, les activitats infantils, el Cant de la Carxofa i molts altres actes que conformen la programació de les festes i que han sigut organitzats gràcies a la implicació dels col·lectius festers.